λογιστικά+φύλλα

=**Λογιστικά φύλλα**=

Τα λογιστικά φύλλα (sreadsheet) είναι ένα εργαλείο λογισμικού που εισάγει, υπολογίζει, χειρίζεται και αναλύει ομάδες αριθμών. Χειρίζοντας ένα πρόγραμμα λογιστικών φύλλων εργαζόμαστε πάνω σε ένα φύλλο εργασίας (worksheet) που ανήκει σε ένα σύνολο φύλλων που συγκροτούν ένα βιβλίο εργασίας (workbook).

Η εφαρμογή είναι οργανωμένη από κελιά (cells) σε στήλες και γραμμές έτσι ώστε να εκτελείται γρήγορα ο υπολογισμός των αριθμητικών δεδομένων. Οι δυνατότητες του λογισμικού λογιστικών φύλλων δεν περιορίζονται στον απλό υπολογισμό πράξεων. Εκτός από την εκτεταμένη γκάμα συναρτήσεων που δύναται να εκτελέσει αυτού του τύπου λογισμικό φέρνοντας εις πέρας ακόμη και σύνθετους προϋπολογισμούς παρέχεται παράλληλα και η δυνατότητα δημιουργίας διαγραμμάτων που απεικονίζουν τα αριθμητικά δεδομένα, η εισαγωγή γραφικών, η σύνδεση με άλλα προγράμματα καθώς και δυνατότητες προγραμματισμού.

Το πιο διαδεδομένο τέτοιου τύπου λογισμικό είναι το Excel στο περιβάλλον Windows της Microsoft. Αντίστοιχο είναι το Calc του OpenOffice στο περιβάλλον των Linux. Για επιστημονικούς σκοπούς, αν και πιο δύσχρηστο, χρησιμοποιείται και το SPSS της @IBM.

Τα πακέτα αυτής της κατηγορίας είναι σχεδιασμένα για τη δημιουργία φύλλων εργασίας που διευκολύνουν την οργάνωση αριθμητικών δεδομένων σε πίνακες, την αυτοματοποίηση πολύπλοκων υπολογισμών και την αναπαράσταση των πληροφοριών με γραφήματα.Πρόκειται για μια επίσης ευρέως διαδεδομένη εφαρμογή, γιατί τόσο η παρουσίαση αριθμητικών δεδομένων σε πίνακες όσο και η αναπαράστασή τους με γραφήματα, είναι αποδεκτά και αναγνώσιμα από ένα ευρύ κοινό.Κυκλοφορούν πολλά προγράμματα λογιστικών φύλλων, με πολύ μικρές διαφορές στους χειρισμούς.Οι λειτουργίες που συνήθως περιλαμβάνουν είναι:
 * η εισαγωγή και τροποποίηση δεδομένων σε κελιά
 * η χρήση τύπων και συναρτήσεων για τον υπολογισμό αριθμητικών δεδομένων που έχουν καταχωριστεί σε κελιά
 * η ταξινόμηση των δεδομένων
 * η αναπαράσταση δεδομένων με γραφήματα
 * η μορφοποίηση του φύλλου εργασίας
 * η αποθήκευση του φύλλου εργασίας σε μαγνητικό μέσο και ανάκλησή του από εκεί
 * η εκτύπωση του φύλλου εργασίας